Omnibus sancte ecclesie filiis tam futuris quam presentibus notificamus quod Robertus, cognomento Barbarot, et Otgerius de Martilliaco et Bernardus de Villa, hii tres fratres, dederunt Deo et sancte Marie de Firmitate et monachis ibi in perpetuum Deo famulantibus quicquid habebant in taschiis tocius territorii Firmitatis et Campi Liardi, secundum illam designationem que facta fuit antiquitus quando fundata abbatia fuit primitus. Similiter tocius Exartbertradi territorii. Similiter iterum territorii capelle sancti Nicholai que fuit domni Roberti heremite, sicut vadit li chaois qui est ultra capellam sancti Nicholai, usque ad puteum del Til, et a puteo del Til in transversum usque in Argentiam, et quicquid aliud calumpniabantur in omnibus prefatis territoriis totum Deo et prefatis monachis Firmitatis concesserunt. De parte Roberti Barbarot testes: Stephanus, capellanus Bellimontis, Petrus, capellanus de Monte sancti Martini, Julianus, capellanus de Seniceo, Bertrannus de Ver. Arlebaudus de Cardiniaco, Jozaldus, prepositus Bertranni de Ver, Johannes, filius Nazarii de Leiva, Robertus de Linos. De parte Otgerii de Martilliaco testes: Bertrannus de Ver, Arlebaudus de Cardiniaco, Hugo de Langles, Hugo li Blans. De parte Bernardi de Villa testes: Robertus de Bressis, Letaldus de Curtavas, Jocerannus, filius ejus.